Fallið frá innheimtu lyfjaeftirlitsgjalds Í ágústmánuði í sumar ritaði Sigurbjörn Sveinsson formaður LÍ bréf til Lyfjastofnunar þar sem hann mótmælti innheimtu lyfjaeftirlitsgjalds fyrir árið 2002 . Nú hefur Lyfjastofnun svarað þessu bréfi og er það svar svohljóðandi : Lyfjaeftirlitsgjöld árið 2002 Vísað er í bréf Læknafélags Íslands , dags. 20. ágúst , vegna álagningar lyfjaeftirlitsgjalda árið 2002 . Að gefnu tilefni vill Lyfjastofnun taka fram að stofnunin hefur fallið frá álagningu lyfjaeftirlitsgjalds árið 2002 á einstaka lækna , sem kaupa lyf í heildsölu í eigin nafni . Engar breytingar hafa verið gerðar vegna innheimtu eftirlitsgjalds á læknastöðvar . Fjársýsla ríkisins hefur verið upplýst um þessa ákvörðun og mun stofnunin endurgreiða þeim sem hafa greitt eftirlitsgjöld í samræmi við það .